‘Omvattende studie oor landbou en arbeid nodig’ – praag.co.za — 20 jaar jonk!
‘Omvattende studie oor landbou en arbeid nodig’
Die statistikus-generaal Pali Lehohla sê 5,2% van die arbeidsmag werk in die landbousektor, terwyl dié sektor slegs 2,5% persent tot die land se Bruto Binnelandse Produk bydra.
Dit beklemtoon die belangrikheid van landbou vir werkskepping, het hy gesê.
Lehohla het in Pretoria die media toegespreek by die vrystelling van statistiek oor boerdery in Suid-Afrika wat tydens die sensus in 2011 ingesamel is.
Lehohla sê ‘n meer omvattende studie sal oor landbou in die besonder gedoen word.
Die sensus het getoon dat 2,8 miljoen huishoudings betrokke is in die landbou in een of ander vorm. Dit het vrae bevat wat verband hou met die landbou, maar het nie ‘n duidelike onderskeid tussen kommersiële en bestaansboerdery getref nie.
‘n Meer genuanseerde prentjie is nodig, het Lehohla gesê.
Die provinsies met die grootste aantal huishoudings wat landbou beoefen is in KwaZulu-Natal met 24,9%, Oos-Kaap met 20,7% en Limpopo met 16,3%. Die Noord-Kaap het die hoogste persentasie van huishoudings wat vee besit.
Die regering beplan om die inligting te gebruik om die landbousektor te versterk om te verseker dat meer werksgeleenthede in die sektor geskep kan word. – Sapa
Skrywer Karin RoodtGepubliseer op 6 Augustus 2013 6 Augustus 2013 Kategorieë Afrikaanse nuus, NuusSleutelwoord Bruto Binnelandse Produk, kommersiële en bestaansboerdery, landbou, sensus, werkskepping
Vorige Vorige artikel: Koolstofbelasting kan ekonomie knou
Volgende Volgende artikel: ‘Derde taal is inligting-oorlading’